Όζβαλντ Ματίας Ούνγκερς

Ο Όζβαλντ Ματίας Ούνγκερς (γερμανικά: Oswald Mathias Ungers, 12 Ιουλίου 1926 - 30 Σεπτεμβρίου 2007) ήταν Γερμανός αρχιτέκτονας και αρχιτεκτονικός θεωρητικός, γνωστός για τα ορθολογικά σχέδιά του και τη χρήση κυβικών μορφών. Μεταξύ των αξιοσημείωτων έργων του είναι τα μουσεία στη Φραγκφούρτη, στο Αμβούργο και στην Κολωνία.

Ο Ούνγκερς γεννήθηκε στο Κάιζαζες, στην περιοχή του Άιφελ. Από το 1947 έως το 1950 μελέτησε αρχιτεκτονική στο Πανεπιστήμιο της Καρλσρούης, υπό τον Έγκον Άιερμαν. Ξεκίνησε την πρακτική στην αρχιτεκτονική στη Κολωνία το 1950, και άνοιξε γραφεία στο Βερολίνο το 1964, στη Φραγκφούρτη το 1974 και στην Καρλσρούη το 1983.

Ήταν καθηγητής στο Τεχνικό Πανεπιστήμιο του Βερολίνου από το 1963 έως το 1967 και κοσμήτορας της σχολής αρχιτεκτονικής από το 1965 έως το 1967. Το 1968 μετακόμισε στις Ηνωμένες Πολιτείες, όπου έγινε πρόεδρος του τμήματος αρχιτεκτονικής στο Πανεπιστήμιο Κορνέλ από το 1969 έως το 1975. Το 1971, έγινε μέλος του Αμερικανικού Ινστιτούτου Αρχιτεκτόνων. Ήταν επίσης επισκέπτης καθηγητής στο Πανεπιστήμιο του Χάρβαρντ (1973 και 1978) και στο Πανεπιστήμιο της Καλιφόρνιας στο Λος Άντζελες (1974/75). Επέστρεψε στη Γερμανία το 1976, και έγινε επισκέπτης καθηγητής στο Πανεπιστήμιο Εφαρμοσμένων Τεχνών της Βιέννης (1979/80) και τακτικός καθηγητής στην Ακαδημία Καλών Τεχνών του Ντύσσελντορφ (1986).

Ο Ούνγκερς πέθανε στις 30 Σεπτεμβρίου 2007, από πνευμονία. Ήταν παντρεμένος με τη Λιζελότε Γκάμπλερ (1926-2010) και είχε έναν γιο, τον αρχιτέκτονα Ζίμον Ούνγκερς, και δύο κόρες.

 Παραπομπές 

 Πηγές 






Κατηγορία:Γερμανοί αρχιτέκτονες
Κατηγορία:Θεωρητικοί της αρχιτεκτονικής
Κατηγορία:Μεγαλόσταυροι του Τάγματος της Αξίας της Ομοσπονδιακής Δημοκρατίας της Γερμανίας